21 Mei

21 Mei is die 141ste dag van die jaar in die Gregoriaanse kalender (142ste in skrikkeljare). Daar volg nog 224.
Gebeure

* 996 – Die sestienjarige Otto III word gekroon as Heilige Romeinse Keiser.
* 1535 – Pous Paulus III stel sewe nuwe kardinale aan.
* 1572 – Die Watergeuzen (Nederlanders) verower Enkhuizen van die Spanjaarde.
* 1660 – Antonio Pignatelli (Later Pous Innocentius XII) word nuntius in Pole.
* 1674 – John Sobieski word verkies as Koning Johannes III van Pole.
* 1856 – Lawrence, Kansas verower en verbrand deur pro-slawernymagte.
* 1881 – Die Amerikaanse Rooikruis gestig deur Clara Barton.
* 1919 – Die Landbouweekblad (destyds nog Landbouw-weekblad) verskyn die eerste maal, in Bloemfontein.
* 1924 – Universiteit van Chicago studente Richard Loeb en Nathan Leopold, Jr. vermoor 14-jarige Bobby Franks in 'n "thrill killing".
* 1927 – Charles Lindbergh voltooi die eerste solo ononderbroke transatlantiese vlug.
* 1932 – Amelia Earhart word die eerste vrou om alleen oor die Atlantiese Oseaan te vlieg.
* 1941 – Tweede Wêreldoorlog: 950 myl vanaf die kus van Brasilië, word die SS Robin Moor die eerste skip van die VSA wat deur 'n Duitse duikboot (U-boot) gesink word.
* 1956 – Kernwapentoets: in die Stille Oseaan word Bikini-atol amper totaal uitgewis deur die eerste lugontploffing van 'n waterstofbom.
* 1976 – Sewe mense, onder andere die Suid-Afrikaanse popster Gwynneth Ashley-Robin, sterf in 'n ligte vliegtuigongeluk naby Penge, Oos-Transvaal. Ashley-Robin was veral bekend vir haar Maart 1974 treffer, 'Little Jimmy'.
* 1980 – Grensoorlog: Veldslag van Savate in Angola, die bekendste veldslag waaraan 32-Bataljon van die Suid-Afrikaanse Weermag deelgeneem het.
* 1981 – Pierre Mauroy word Eerste Minister van Frankryk.
* 1991 – Naby Madras word voormalige Indiese eerste minister Rajiv Gandhi vermoor deur 'n vroulike terreur-selfmoordbomaanvaller.
* 2003 – Aardbewing tref Noord-Algerië. Meer as 2 000 mense sterf.
* 2006 – In 'n referendum in Montenegro stem 55,5% van die kiesers vir die afskeiding van Serwië.
Geboortes

* 1471 – Albrecht Dürer, Duitse skilder en grafiese kunstenaar († 1528).
* 1901 – Sam Jaffe, Amerikaanse akteur († 2000).
* 1904 – Robert Montgomery, Amerikaanse akteur († 1981).
* 1906 – Arnold Meiring, NG predikant en Transvaalse moderator van die NG Kerk († 1984).
* 1917 – Raymond Burr, Amerikaanse akteur († 1993).
* 1921 – Andrei Sakharov, Russiese kernfisikus, dissident, Nobelpryswenner en aktivis († 1989).
* 1928 – Charles Jacobie, Afrikaanse country-sanger († 1988).
* 1930 – Malcolm Fraser, twee-en-twintigste Eerste Minister van Australië († 2015).
* 1937 – Mengistu Haile Mariam, Ethiopiese politikus.
* 1938 – Michael Halász, Duits-Hongaarse dirigent.
* 1952 – Mr. T, Amerikaanse filmakteur en stoeier.
* 1955 – Sergey Shoygu, Russiese politikus en generaal.
* 1957 – Judge Reinhold, Amerikaanse akteur.
* 1960 – Jeffrey Dahmer, massamoordenaar († 1994).
* 1978 – Briana Banks, Duits-Amerikaanse porno-aktrise en model.
* 1990 – Scotty Leavenworth, Amerikaanse akteur en komponis.
Sterftes

* 1471 – Koning Henry VI van Engeland (* 1421).
* 1481 – Christiaan I van Denemarke, Koning van Denemarke, Swede en Noorweë (* 1426).
* 1542 – Hernando de Soto, Spaanse ontdekkingsreisiger (* circa 1500).
* 1639 – Tommaso Campanella, Italiaanse skrywer, digter, wetenskaplike, filosoof en teoloog (* 1568).
* 1647 – Pieter Corneliszoon Hooft, Nederlandse digter en historikus (* 1581).
* 1721 – Johannes Cornelis d’Ableing, waarnemende goewerneur van die Kaapkolonie (* 1663).
* 1786 – Carl Wilhelm Scheele, Sweedse chemikus-apteker en ontdekker van 'n aantal chemiese stowwe (* 1742).
* 1931 – Carl George Klibbe, stigter en apostel van die Ou Apostoliese Kerk (* 1852).
* 1935 – Hugo de Vries, Nederlandse plantkundige (* 1848).
* 1952 – John Garfield, Amerikaanse akteur (* 1913).
* 1971 – Dennis King, Engelse rolprentakteur (* 1897).
* 1972 – Iwan Konef, Sowjetmaarskalk in die Rooi Leër (* 1897).
* 1981 – Trevor Lloyd Wadley, Suid-Afrikaanse fisikus en uitvinder (* 1920).
* 2000 – Sir John Gielgud, Britse akteur (* 1904).
* 2000 – Barbara Cartland, Britse skryfster (* 1901).
* 2005 – Stephanus Francois Kotzé, Suid-Afrikaanse politikus en Minister van Plurale Ontwikkeling (* 1922).
* 2014 – Anthony Hall-Martin, kenner op die gebied van swartrenosters en die Afrika-olifant (* 1945).
* 2023 – Ray Stevenson, Engelse akteur (* 1964).
* 2024 – James Selfe, Suid-Afrikaanse DA-politikus (* 1955).


Kategorie:Mei